“Timothy Kieswetter het hier baanbrekerswerk gedoen. Deur die fisiese, emosionele en godsdienstige aspekte van seksualiteit suksesvol te kombineer in ’n gesonde geheel. Hierdie is ’n waardevolle boek, vir die moderne Christen-man.” – Elmari Craig – Skrywer van Die A-Z van Seks
Timothy Kieswetter is ŉ Bybel- en seksualiteit-kenner. Na skool het hy teologie gestudeer en was ŉ jeug-pastoor by ŉ gemeente in Johannesburg. Hy het ook ŉ hele paar jaar daarna interkerklik bedien. Hy is tans besig met sy meestersgraad in seksuologie aan die Akademie vir Seksuologie van Suid-Afrika. Hy is ŉ gereelde skrywer vir Intiem-tydskrif asook spreker oor die onderwerp van gesonde seksualiteit. Hy is reeds vir 8 jaar gelukkig getroud met Janet. Saam het hulle twee pragtige dogtertjies, Janéy en Ilani.
Nadat mens hierdie boek gelees het, kyk mens met nuwe oë na die Bybel. Timothy kry dit reg om wonderlike Bybelse-waarhede oor seksualiteit, wat te lank verborge gebly het, vir mens prakties verstaanbaar te maak en dit is bevrydend. Soos die Woord tereg sê “die waarheid sal jou vrymaak.” Na ons oor die afgelope 18 jaar meer as 3000 pare beraad het, kan ons met reg sê dat seksualiteit in die meeste huwelike ’n uitdaging is en daarom is ons baie opgewonde oor die hoeveelheid paartjies wat hierdeur gehelp gaan word.
Timothy Kieswetter verstaan die dinamika van manwees en intimiteit in die lig van die bedryfstelsel van Jesus Christus padlangs en suiwer. Hy weet dat God in die verhoudingsbesigheid is. In hierdie boek het hy ŉ vars inslag rondom die vereistes wat God stel vir manne. Ek is gek oor die manier hoe hy die Woord oopbreek, so sonder om akademies te raak, lekker op die man-af gemaklik, maar met soveel impak dat ek amper ŉ paar keer sonder voortande gesit het.